วิจัยพบสารเคมีในเครื่องสำอางและแปรงสีฟัน ก่อให้เกิดโรคกระดูกพรุน
งานวิจัยพบว่า การได้รับสารเคมีที่ใช้กันโดยทั่วไป เพื่อลดการปนเปื้อนแบคทีเรียในเครื่องสำอาง ยาสีฟัน และผลิตภัณฑ์จำพวกของเล่นและเสื้อผ้า อาจมีความเสี่ยงเป็นโรคกระดูกพรุนโดยไม่ได้ตั้งใจผลวิจัยที่ตีพิมพ์ในวารสาร คลินิกต่อมไร้ท่อและระบบเผาผลาญ (Journal of Clinical Endocrinology & Metabolism) ที่วิเคราะห์ข้อมูลที่จัดเก็บจากผู้หญิงจำนวน 1848 คน ระหว่างปี 2005 และ 2010 พบว่า ผู้หญิงที่มีระดับไตรโคลซานในปัสสาวะสูงกว่า มีโอกาสที่จะเป็นโรคกระดูกพรุนในอนาคตโรคกระดูกพรุนเป็นโรคที่เกิดขึ้นจากการสูญเสียความหนาแน่นของมวลกระดูก และเมื่อกระดูกไม่แข็งแรง จึงก่อให้เกิดความเสี่ยงอาการปวดหลังและทำให้ตัวเตี้ยลง นักวิจัยยังเผยอีกว่า นี่เป็นการศึกษาแรกที่ค้นพบความเชื่อมโยงดังกล่าวนักวิจัยผู้ศึกษาพบว่า มีความเชื่อมโยงด้านลบระหว่างสุขภาพกระดูกและไตรโคลซาน ซึ่งเป็นสารสังเคราะห์ที่มีประสิทธิภาพต้านเชื้อจุลินทรีย์ เนื่องจากไปรบกวนการทำงานของต่อมไทรอยด์ การศึกษาก่อนหน้านี้แสดงให้เห็นว่า ความไม่สมดุลของต่อมไทรอยด์ก่อผลเสียต่อกระดูก และเพิ่มความเสี่ยงต่อการแตกหักได้ไตรโคลซานเป็นสารสังเคราะห์ที่มักถูกนำมาใช้ในเจลล้างมือ ยาสีฟัน และเครื่องสำอาง ตลอดจนเครื่องครัว ของเด็กเล่น เฟอร์นิเจอร์ ไปจนถึงเสื้อผ้า และยังรวมไปถึงผลิตภัณฑ์ต่างๆ ที่ทำมาต้านแบคทีเรียที่เราเห็นได้ทั่วไปทางฝั่งอเมริกา องค์การอาหารและยาของสหรัฐอเมริกา (FDA) เริ่มกวดขันการใช้สารไตรโคลซานและสารต่างๆ มากขึ้นตั้งแต่ปี 2016 เนื่องจากมีสารจำนวนไม่น้อยที่ยังไม่ได้รับการตรวจสอบว่าปลอดภัยต่อผู้บริโภค และอาจก่อให้เกิดผลข้างเคียงในระยะยาว ซึ่งเมื่อเดือนเมษายนที่ผ่านมา FDA เริ่มระงับไม่ให้ใช้เจลล้างมือที่มักกดได้ฟรีๆ บนเคาน์เตอร์ตามร้านค้าในอเมริกาแล้ว แต่สารนี้ก็ยังอยู่ในผลิตภัณฑ์ที่เราใช้ในชีวิตประจำวันจำนวนไม่น้อยงานวิจัยก่อนหน้านั้นหลายชิ้นกลับระบุว่า ยาสีฟันตามท้องตลาดทั่วไปปลอดภัย แต่ยังต้องศึกษาเพิ่มเติมต่อไปขณะที่การศึกษาในสัตว์พบว่า เมื่อได้รับสารเคมีติดต่อกันในระยะยาว ก่อให้เกิดความเสี่ยงเป็นโรคมะเร็งได้ นอกจากนี้การได้รับไตรโคลซานอาจขัดขวางกระบวนการสืบพันธุ์และพัฒนาการของทารกอีกด้วยพิสูจน์อักษร:อ้างอิง:
สารเคมีที่ใช้กันโดยทั่วไปเพื่อลดการปนเปื้อนแบคทีเรียในเครื่องสำอาง ยาสีฟัน และผลิตภัณฑ์จำพวกของเล่นและเสื้อผ้า อาจมีความเสี่ยงเป็นโรคกระดูกพรุนโดยไม่ได้ตั้งใจ